Document ID: 31995R1627

ΚΑΝΟΝΙΣΜΟΣ (ΕΚ) αριθ. 1627/95 ΤΗΣ ΕΠΙΤΡΟΠΗΣ της 5ης Ιουλίου 1995 για τροποποίηση του κανονισμού (ΕΚ) αριθ. 3168/94 με τον οποίο, στο πεδίο εφαρμογής του κανονισμού (ΕΚ) αριθ. 517/94 του Συμβουλίου περί θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής, θεσπίζεται κοινοτική άδεια εισαγωγής και τροποποιούνται ορισμένες διατάξεις του κανονισμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 517/94 του Συμβουλίου της 7ης Μαρτίου 1994 περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (1), όπως τροποποιήθηκε τελευταία από τον κανονισμό (ΕΚ) αριθ. 1325/95 (2), και ιδίως το άρθρο 21,
Εκτιμώντας:
ότι ο κανονισμός (ΕΚ) αριθ. 3168/94 της Επιτροπής (3) περιέχει ορισμένα λάθη στη διατύπωσή του, λαμβανομένου υπόψη του άρθρου 21 παράγραφος 3 του κανονισμού (ΕΚ) αριθ. 517/94 στο οποίο βασίζεται ο εν λόγω κανονισμός 7 ότι είναι, συνεπώς, σκόπιμο να διορθωθεί η κατάσταση με την τροποποίηση του κανονισμού (ΕΚ) αριθ. 3168/94 με αναδρομική ισχύ από την ημερομηνία ενάρξεως ισχύος του κανονισμού (ΕΚ) αριθ. 3168/94 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3168/94 τροποποιείται ως εξής:
1. στον τίτλο καταργούνται οι όροι «και τροποποιούνται ορισμένες διατάξεις του κανονισμού» 7 2. στη δεύτερη παράγραφο του αιτιολογικού καταργούνται οι όροι «να τροποποιηθούν ή να συμπληρωθούν ορισμένες διατάξεις του κανονισμού (ΕΚ) αριθ. 517/94» 7 3. στο άρθρο 1, οι όροι «Ο κανονισμός (ΕΚ) αριθ. 517/94 τροποποιείται ως ακολούθως» αντικαθίστανται από τους όρους «Κατ' εφαρμογή του κανονισμού (ΕΚ) αριθ. 517/94 οι άδειες εισαγωγής και τα αποσπάσματα εκδίδονται σύμφωνα με τους όρους και το υπόδειγμα που περιέχεται στο παράρτημα» 7 4. στο άρθρο 1 καταργούνται οι όροι «1. στο άρθρο 18 παράγραφος 1, προστίθεται το ακόλουθο εδάφιο» 7 5. στο άρθρο 1 καταργούνται τα σημεία 2 και 3 7 6. στο παράρτημα καταργείται ο όρος «παράρτημα VIII» 7 7. στο παράρτημα, το σημείο 5 αντικαθίσταται από το ακόλουθο κείμενο:
«5. Κατά τη χρονική στιγμή έκδοσής τους, οι άδειες εισαγωγής ή τα αποσπάσματά τους λαμβάνουν από τις αρμόδιες υπηρεσίες του αντίστοιχου κράτους αριθμό αδείας. Οι αριθμοί των αδειών κοινοποιούνται στην Επιτροπή ηλεκτρονικά στο πλαίσιο του ολοκληρωμένου δικτύου που προβλέπει το άρθρο 17 παράγραφος 4 του κανονισμού (ΕΚ) αριθ. 517/94.».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 24 Δεκεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουλίου 1995.

Labels: 1
3
5